Rugby: Springbok-vrouespan se afrigters soek regte kombinasies vir Wêreldbeker [KLANK]
NUUSFLITS NUUSAGENTSKAP 16 November 10:30 vm
# 'n Kaapstadse klimaatveranderingaksiegroep vir die jeug sê hulle is nie tevrede met die manier waarop die wêreldberaad oor klimaatsverandering, COP26, geëindig het nie. 'n Woordvoerder van Projek-90-teen-2030, Gabriel Klaasen, sê die wêreld het reeds 25 soortgelyke wêreldberade voor vanjaar se beraad gehou, met min optrede ná beloftes en verklarings deur leiers en verteenwoordigers by sulke byeenkomste. Hy glo die laaste twee weke van COP26 was min of meer dieselfde:
Speel klankgreep: ENG GabrielOnClimateJustice
# Die Twee Oseane-akwarium in Kaapstad vier sy 26ste verjaardag met 'n sogenaamde Trash Bash by Houtbaai se strand op 27 November. 'n Woordvoerder, Renée Leeuwner, sê Kapenaars word uitgenooi om op die dag iets goeds vir die oseane te doen. Leeuwner sê die Trash Bash gebruik sedert 2018 die Dirty Dozen-metode. Dit fokus op die 12 mees algemene items wat dikwels op strande gevind word, en verskaf 'n wetenskaplike grondslag om die omvang van die probleem te meet:
Speel klankgreep: ENG ReneeOnTrashBash
# En, die legendariese bewaringstydskrif, Custos, wat die ontwikkeling van nasionale parke en dierenavorsing oor jare heen dokumenteer, is nou in digitale formaat vir natuurliefhebbers beskikbaar. Dit is te danke aan 'n fondsinsamelingsveldtog van SANParke se Ere-veldwagters in die Pretoria-streek. 'n Woordvoerder sê natuurliefhebbers kan al 287 digitale uitgawes vir slegs 300-rand koop, plus 'n honderd rand vir posgeld en so help met geldinsameling vir bewaring. Dit sluit in 287 uitgawes van 1971 tot 1998. Meer inligting kan by Rose@pressingissues.co.za verkry word.